Fransiya prezidenti Fransua Olland Turkiya rahbariyatining Suriyadagi jangarilarga qarshi harbiy operatsiya o‘tkazish qarorini IShID terrorchilari Turkiya hududida amalga oshirgan teraktlar hisobga olinsa tushunsa bo‘lishini aytdi. "Turkiya IShID bilan kurashish uchun Suriya hududiga kirishga qaror qildi va terrorchilar tomonidan Turkiyada amalga oshirilgan teraktlarni hisobga olsak, biz buni tushunamiz", deb aytdi Olland. Olland tomonlarni "muzokaralar o‘tkazishga" intilishlarni to‘xtatmaslikka chaqirdi.